Paint Box

«Paint Box» (eller «Paintbox» på seinare utgjevingar) er ein song av det britiske rockebandet Pink Floyd, skriven og sungen av klaverspelaren Richard Wright. Han vart først gjeven ut i 1967 som B-side til singelen «Apples and Oranges».

Tekst og musikk
Musikalsk har songen lange trommefills av Nick Mason og ein pianosolo av Wright, som panorerer kring stereospekteret. Wrigt spelar òg eit spikerpiano i tillegg til eit vanleg akustisk piano.

Songteksten byrjar med «Last night I had too much to drink / Sitting in a club with so many fools», og eit ambivalent refreng: «I open the door to an empty room / Then I forget».

Songen er ein av dei første av mange Pink Floyd-songar med mykje e-moll noneakkord.Pink Floyd: Anthology (1980 Warner Bros. Publications, Inc., Secaucus N.J.) Denne akkorden vart eit signaturaspekt ved nokre av dei meir kjende songane deira: Han opnar The Dark Side of the Moon med «Breathe».Pink Floyd: The Dark Side of the Moon (1973 Pink Floyd Music Publishers Ltd., London, England,  [USA ]) Han er dominerande i «Welcome to the Machine» frå Wish You Were Here, der han vekslar mellom ein C-dur septimakkord i det meste av songen.Pink Floyd: Wish You Were Here (1975 Pink Floyd Music Publishers Ltd., London, England,  [USA ]) «Dogs» frå Animals er sentrert kring akkorden spelt på ein nedstemt gitar, som fører til ein kammertone i D-moll9.Pink Floyd: Animals (1977 Pink Floyd Music Publishers Ltd., London, England,  [USA ])Guitar World magazine, Volume 22, Number 11, November 2002. Han dukkar igjen opp i «Hey You» og «Vera» frå The Wall.Pink Floyd: The Wall (1980 Pink Floyd Music Publishers Ltd., London, England,  [USA ]) Han er i ikkje mindre enn fire songar på The Final Cut: «Your Possible Pasts»; «The Hero's Return»; «The Gunner's Dream» og «The Fletcher Memorial Home».Pink Floyd: The Final Cut (1983 Pink Floyd Music Publishers Ltd., London, England.)

Utgjeving
«Paint Box» var opphavleg gjeven ut i mono på singelen. Ein steroemiks vart seinare gjeven ut på samleplatene Masters of Rock og Relics som «Paintbox», som òg var stavinga då monomiksen kom ut på tredje plata av 40-årsjubileumsutgåva av The Piper at the Gates of Dawn. «Paintbox» vart igjen gjeven ut på Cambridge St/ation- og Cre/ation-platene i plateboksen Early Years i 2016-2017. 

Video
Det vart filma ein musikkvideo for songen for belgisk fjernsyn den 18. eller 19. februar 1968, der bandet mimar til songen på ei bru i Brussel. Sjølv om Syd Barrett framleis var eit medlem av bandet då songen vart spelt inn (oktober 1967) og då videoen vart filma, er David Gilmour med i videoen på gitar for første gongen med Pink Floyd..Pink Floyd: Belgian TV 1968 — 40th Anniversary Edition DVD, The Concert / Roio Database. Ein kan sjå Atomium-monumentet i bakgrunnen medan bandet spelar. 

Medverkande
Richard Wright – solovokal, piano, spikerpiano
Syd Barrett – akustisk & elektrisk gitar, korvokal
Roger Waters – bassgitar, korvokal
Nick Mason – trommer

Kjelder

Denne artikkelen bygger på «Paint Box (song)» frå ,  den 11. juni 2019. 
 oppgav desse kjeldene:

Kategori:Singlar frå 1967
Kategori:Songar frå 1967
Kategori:Pink Floyd-songar
Kategori:Psykedeliske popsongar
Kategori:Songar om alkohol
Kategori:Songar skrivne av Richard Wright
Kategori:Columbia Graphophone Company-singlar